สำนักพระราชวัง ออกแถลงการณ์ “ในหลวง-พระราชินี” ทรงหายจากการติดเชื้อโควิดแล้ว
สำนักพระราชวัง ออกแถลงการณ์  “ในหลวง-พระราชินี” ทรงหายจากการติดเชื้อโควิดแล้ว
สำนักพระราชวัง ออกแถลงการณ์ "ในหลวง-พระราชินี" ทรงหายจากการติดเชื้อโควิดแล้ว
26 ธ.ค. 2565

สำนักพระราชวัง แถลงการณ์เรื่อง พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงติดเชื้อไวรัสโคโรนา 2019 ฉบับที่ 2 โดยระบุว่า ตามที่สำนักพระราชวัง มีแถลงการณ์เรื่อง พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงติดเชื้อไวรัสโคโรนา 2019 จากการถวายการตรวจคัดกรองตามวาระปกติ เมื่อวันที่ 17 ธันวาคม พุทธศักราช 2565 เป็นที่ทราบโดยทั่วแล้วนั้น
คณะแพทย์ผู้ถวายการรักษา ได้รายงานเพิ่มเติมว่า หลังจากถวายการรักษาด้วยพระโอสถ พระอาการโดยรวมของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินีเป็นปกติ ผลการตรวจ antigen test kit (ATK) เป็นลบ
คณะแพทย์จึงลงความเห็นว่าทั้งสองพระองค์ทรงหายจากการติดเชื้อแล้ว และทรงสามารถปฏิบัติพระราชกรณียกิจได้ตามปกติ